projecte-aina/catalan_government_crawling huggingface dataset:
La persona consumidora ha de disposar de la informació substancial del producte o servei per escrit, o en un altre suport que permeti el seu emmagatzematge, amb una durada equivalent almenys a la vida útil o conformitat del bé (2 anys) o servei (6 mesos).
Aquesta informació ha d'incloure les característiques principals del bé o servei, l'origen comunitari o no, la utilització o el manteniment, la justificació de la transacció efectuada i la conformitat.
La persona consumidora té dret a rebre un pressupost per escrit o per altres mitjans que n'acreditin fefaentment l'autoria, si atesa la naturalesa del bé o el servei no es pot fixar prèviament el preu amb exactitud.
En aquest pressupost hi ha de constar almenys la identitat i l'adreça del prestador, les operacions que s'han de dur a terme, l'import, el termini de validesa, així com la data aproximada i la durada prevista de realització del servei.
També s'ha d'informar de les despeses addicionals.
En cas que no es puguin calcular per endavant, cal fer una estimació de l'import aproximat.
La persona consumidora ha de rebre un resguard de dipòsit si cedeix un producte per fer-ne la verificació, la comprovació, la reparació, la substitució o altres intervencions.
En aquest resguard de dipòsit hi ha de constar almenys la identificació de l'establiment, la identificació de l'objecte, l'operació que s'ha de fer, la data de lliurament del bé i la data prevista de la realització del servei
Cal preguntar al/a la comerciant per la possibilitat de canviar el producte i les condicions en què es pot fer aquest canvi.
L'establiment no té l'obligació de canviar un producte que està en perfecte estat, a menys que ho anunciï.
Per tant, en el cas de productes en perfecte estat, és recomanable que tingueu en compte el següent:
La publicitat és vinculant, per tant, se'n pot exigir el compliment.
Això vol dir que les empreses han de respectar el que anuncien i, en cas contrari, podeu presentar una reclamació per exigir-ho.
Per poder reclamar, cal conservar els catàlegs, els anuncis, les ofertes, fotos de pantalla, etc.
A més, la publicitat, la informació i l'oferta de béns o serveis s'han d'ajustar als principis de veracitat i objectivitat i no poden contenir informació que indueixi a confusió ni a engany.
En cas que un establiment faci publicitat enganyosa, podeu presentar una denúncia per tal que es comprovin els fets i, si escau, se'l sancioni.
Pel que fa a les ofertes o promocions, l'establiment o l'empresa que les fa ha d'informar-ne detalladament de les condicions.
L'autorització i control de la distribució de material publicitari a la via pública o en bústies o vestíbuls/porteries correspon als Ajuntaments.
La recepció de comunicacions comercials mitjançant trucades, sms, correu postal i correu electrònic d'empreses amb les quals no es té cap relació, es pot reduir amb la inscripció gratuïta a les Llistes Robinson.
Les entitats registrades han de consultar-les per evitar fer arribar informació publicitària a terceres persones amb les quals no es té ni s'ha tingut cap relació.
S'entén per oferta o promoció la publicitat de condicions especials més beneficioses per a la persona consumidora en relació amb les practicades habitualment per l'empresa o l'establiment.
Les ofertes han d'indicar, almenys:
L'objectiu és millorar la protecció de les persones consumidores en les vendes per mitjà de màquines automàtiques
Avui, l'Agència Catalana del Consum (ACC), l'Associació Catalana de Vending (ACV) i les associacions de consumidors més representatives han signat el Codi de conducta de les empreses operadores de serveis de venda per mitjà de màquines automàtiques.
Es tracta del primer codi de conducta per millorar la protecció de les persones consumidores en les vendes per mitjà de màquines automàtiques.
Amb aquesta signatura, l'ACC impulsa aquest pas més en la regulació de la venda automàtica a Catalunya, ja recollida en el Codi de Consum de 2010.
Les empreses signatàries es comprometen, entre d'altres aspectes, a facilitar informació sobre els ingredients que poden provocar al·lèrgies o intoleràncies i a entregar un comprovant de compra en el cas de les màquines que dispensen aliments; accions orientades a optimitzar la defensa i garantir el ple exercici dels drets de les persones consumidores, així com la disciplina del mercat, en les relacions de consum per mitjà de màquines automàtiques.
Segons el Codi de consum de Catalunya, el consum és qualsevol relació establerta entre, d'una banda, empresaris o empresàries, intermediaris o l'Administració com a prestadora de béns i serveis i, d'altra banda, les persones consumidores.
Aquesta relació comprèn la informació, l'oferta, la promoció, la publicitat, la comercialització, la utilització, la venda, o el subministrament de béns i serveis, així com les obligacions posteriors que se'n derivin.
Els productes de consum són tots aquells que satisfan necessitats i es poden classificar en:
Els serveis són els productes immaterials o intangibles.
• Conveni 5/2011, de col·laboració, entre la Universitat de Barcelona i l'Agència Catalana del Consum en relació amb la realització del projecte dret al Dret en l'Àrea de Consum
Objecte: col·laboració en el projecte a la ciutat de Barcelona
Període de vigència: 30/6/2012, amb pròrroga automàtica per reedicions, llevat denúncia i pel termini màxim legal
• Conveni de col·laboració 1/2009 entre l'Agència Catalana de Consum i l'Ajuntament de Santa Coloma de Gramenet per a la implantació de l'arbitratge de consum al municipi de Santa Coloma de Gramanet
Objecte: implantació arbitratge de consum
Període vigència: 31 de desembre de 2010 amb pròrroga automàtica
• Conveni de col·laboració 1/2010 amb el Departament de Governació i Administracions Públiques i l'Agència Catalana del Consum, en matèria de consultes, queixes, reclamacions i denúncies de les persones consumidores i usuàries de serveis de comunicacions electròniques
Objecte: Definició de mecanismes per gestió de consultes i altres
• Conveni Marc de col·laboració 4/2010 entre la Diputació Provincial de Barcelona mitjançant l'Àrea de salut Pública i l'Agència Catalana del Consum, de relacions de col·laboració i cooperació entre les parts en matèria de protecció i defensa de les persones consumidores i usuàries
Objecte: formalització de relacions de col·laboració i cooperació en consum
• Conveni de col·laboració 5/2010 entre l'Agència Catalana del Consum i l'Agència Tributària de Catalunya, mitjançant el qual s'estableix el procediment d'informació de dades per identificar obligats al pagament de sancions en matèria de consum
Objecte: Informació i identificació d'obligats a pagament de sancions
Període vigència: 31 de juliol de 2011 amb pròrroga automàtica (màxim legal)
• Conveni de col·laboració 6/2010 entre l'Agència Catalana de Consum i l'Ajuntament de Sant Cugat del Vallès per a la implantació de l'arbitratge de consum al municipi de Sant Cugat del Vallès
• Conveni de col·laboració 2/2011 entre l'Agència Catalana de Consum i l'Ajuntament de Terrassa per a la implantació de l'arbitratge de consum al municipi de Terrassa
Convenis amb òrgans de l'administració de la Generalitat i òrgans estatutaris
• Protocol d'actuacions conjuntes 3/2012, entre el Síndic de Greuges de Catalunya, l'Agència Catalana del Consum i l'Autoritat Catalana de la Competència
Objecte: col·laboració per a la defensa dels drets dels consumidors i usuaris i la competència efectiva en els mercats.
Organismes signants: Agència Catalana del Consum, Autoritat Catalana de la Competència i Síndic de Greuges de Catalunya
DOGC núm. 6164, de 5 de juliol de 2012
Convenis amb les administracions locals
• Conveni 6/2012, de col·laboració, entre l'Agència Catalana del Consum de la Generalitat i l'Ajuntament de Sant Boi de Llobregat per a la realització d'arbitratges de consum de ciutadans i ciutadanes de Sant Boi de Llobregat en el seu municipi
Objecte: realització de vistes arbitrals de la JAC en el municipi de Sant Boi de Llobregat
Organismes signants: Agència Catalana del Consum i Ajuntament de Sant Boi de Llobregat
DOGC núm. 6279, de 21 de desembre de 2012
• Acord 1/2012, de modificació parcial del conveni de 26 d'octubre de 2011 entre l'Agència Catalana del Consum i l'Ajuntament de L'Hospitalet de Llobregat per la realització d'arbitratges de consum de la ciutadania de L'Hospitalet de Llobregat a llur municipi
Objecte: establiment de la pròrroga automàtica del conveni
Organismes signants: Agència Catalana del Consum i Ajuntament de L'Hospitalet de Llobregat
DOGC núm. 6246, de 5 de novembre de 2012
o Conveni de col·laboració 6/2011, de 26 d'octubre de 2011, entre l'Agència Catalana del Consum i l'Ajuntament de L'Hospitalet de Llobregat per la realització d'arbitratges de consum de la ciutadania de L'Hospitalet de Llobregat a llur municipi
Descriptor: Rebaixes|Hàbits de compra|Hàbits de consum|Espanya
Descriptor: Laudes arbitrals|Junta Arbitral de Consum de Catalunya|Memòries
Descriptor: Rebaixes|Hàbits de compra|Hàbits de consum|Catalunya
Descriptor: Alimentació|Consum responsable|Unió Europea|Malbaratament alimentari
Descriptor: Estadístiques|Hàbits alimentaris|Espanya
Els Serveis públics de consum són organismes de titularitat pública que depenen d'una administració pública catalana que acompleixi les tasques d'informació, orientació i assessorament a les persones consumidores, en l'àmbit de la seva demarcació territorial i d'acord amb les seves competències.
D'acord amb el principi de proximitat (article 126-10-2 del Codi Consum Catalunya i article 15.3 del Decret 98/2014), és competent, en primer lloc, el servei públic de consum del municipi (OMIC) on estigui domiciliada la persona consumidora.
Si al municipi no hi ha cap oficina, n'és competent l'oficina supramunicipal que correspongui, normalment la d'àmbit comarcal (OCIC) i, si no n'hi ha, la d'àmbit de Catalunya (Agència Catalana del Consum).
Les organitzacions de persones consumidores són organitzacions privades, d'interès públic, en les quals tres o més persones s'uneixen de manera voluntària, lliure i solidària per defensar, sense afany de lucre, els interessos dels consumidors.
Són les entitats de representació, consulta i participació per a la defensa dels drets i els interessos legítims de la ciutadania en les seves relacions de consum.
La tasca que desenvolupen va dirigida exclusivament als seus associats i ofereixen informació i assessorament, així com defensa jurídica, tant individualitzada com col·lectiva.
Les juntes arbitrals de consum són els òrgans administratius competents per realitzar els arbitratges de consum, i es constitueixen mitjançant acords subscrits amb l'Aecosan (Agencia Española de Consumo, Seguridad Alimentaria y Nutrición, que depèn del Ministerio de Sanidad, Servicios Sociales e Igualdad).
Les juntes arbitrals de consum també fan tasques de foment de l'arbitratge, amb la finalitat que les empreses i els professionals s'adhereixin al Sistema Arbitral de Consum.
És un organisme administratiu adscrit a l'Agència Catalana del Consum i al Departament d'Empresa i Coneixement de la Generalitat de Catalunya.
S'encarrega de tramitar les reclamacions que formulen els ciutadans d'arreu de Catalunya quan se senten perjudicats a conseqüència de la compra d'un producte o de la prestació d'un servei.
A més a més, compleix amb els requisits de les entitats de resolució alternativa de conflictes de consum acreditades davant la Comissió Europea per resoldre extrajudicialment els conflictes plantejats pels consumidors en relació amb comerciants establerts a la UE.
El Consell de Persones Consumidores de Catalunya, adscrit a l'Agència Catalana del Consum, és l'òrgan de representació i de consulta de les associacions de persones consumidores i usuàries davant l'Administració de la Generalitat de Catalunya i d'altres administracions, entitats i organismes.
El Consell actua a través del Ple i la Comissió Permanent.
El Ple està constituït pels membres següents:
La secretària del Consell és la sra. Marta Rovira Romà, sub-directora general d'Atenció al Consumidor de l'Agència Catalana del Consum.
La Comissió Permanent està composta per:
Les funcions de la Comissió Permanent són:
La Secretaria del Consell de Persones Consumidores de Catalunya té la seu a l'Agència Catalana del Consum (c.
Podeu escriure un correu electrònic a [EMAIL]
Model de val per canvis i devolucions en el comerç
El Consell de les Persones Consumidores de Catalunya ha dissenyat aquest model de val per tal que pugui ser utilitzat pel comerç quan es permeten canvis i devolucions.
El model, d'ús voluntari, vol ser un ajut per als establiments comercials i per les persones consumidores atès que estableix les dades mínimes que han de constar al val per tal que no es generin conflictes de possible interpretació a l'hora de fer-ne ús.
Característiques de l'activitat:
Com és que volem l'última novetat?
I si no m'agrada, em tornen els diners?
En aquesta xerrada es parteix del consum quotidià: a partir del diàleg i el debat s'exploren vies per orientar l'educació del consum dels infants i els joves.
En aquesta xerrada es parteix d'un fenomen de consum com les joguines, i a partir del debat, s'exploren vies per orientar l'educació del consum dels nostres fills.
La xerrada constitueix un espai de diàleg i una oportunitat per reflexionar a l'entorn de qüestions com les següents: sempre necessitem joguines per jugar?
Hi ha jocs que ens avorreixen al cap d'uns dies i n'hi ha que ens agraden sempre?
Quines competències desenvolupen en els meus fills un joc de construcció o una botigueta?
Com sé que compro una joguina segura i adequada per als meus fills?
En aquesta xerrada es parteix d'un fenomen de consum quotidià com la publicitat i els mitjans de comunicació i, a partir del debat, s'exploren vies per orientar l'educació del consum dels nostres fills.
La xerrada constitueix un espai de diàleg i una oportunitat per reflexionar entorn de qüestions com les següents: podem anar de l'escola a casa sense veure cap anunci publicitari?
Una, dues o tres hores de televisió al dia?
Xerrada dirigida a les famílies, amb la participació dels infants que cursin entre P4 i 2n de primària.
L'Escola del Consum de Catalunya ofereix un "xerrada en família".
A partir de la publicitat es presenta una dinàmica interactiva entre pares, mares i fills, en la qual s'exploren conjuntament eines per realitzar un consum crític, reflexiu i actiu en família.
Podem anar de l'escola a casa sense veure cap anunci publicitari?
És igual la publicitat de dolços per a infants que per a adults?
Xerrada dirigida a les famílies, amb la participació dels infants que cursin entre 1r i 3n d'educació primària.
Una activitat orientada a crear espais de comunicació al voltant del fenomen de la gestió quotidiana de l'energia.
Què podríem fer i què no sense energia?
Com es relaciona l'energia amb nosaltres?
De quantes formes diferents puc utilitzar l'energia?
Vet aquí algunes de les preguntes que poden trobar resposta a partir d'una dinàmica interactiva entre pares, mares i fills/es on s'exploren conjuntament eines per realitzar un consum crític, reflexiu i actiu en família.
Les organitzacions de persones consumidores són entitats privades sense ànim de lucre de representació, consulta i participació per a la defensa dels drets i interessos legítims dels ciutadans en les seves relacions de consum.
Qualsevol persona consumidora pot ser membre d'una organització de persones consumidores.
Per formar-ne part cal que la persona inscrigui les seves dades i pagui la quota corresponent.
Les organitzacions o associacions de consumidors han d'estar inscrites en el Registre d'organitzacions de persones consumidores de Catalunya.
Aquest registre depèn de l'Agència Catalana del Consum de la Generalitat de Catalunya.
S'hi integren, ordenades en seccions diferents, d'una banda, aquelles entitats sense ànim de lucre que tinguin per finalitat exclusiva la defensa dels interessos dels consumidors i usuaris i, de l'altra, aquelles entitats, també sense ànim de lucre, que tinguin entre les seves finalitats defensar interessos específics dels consumidors i usuaris.
Hi ha algunes associacions que són anomenades més representatives, és a dir, que representen una gran quantitat de consumidors.
També n'hi ha algunes de caire general i d'altres d'especialitzades, ja sigui per matèries (temes bancaris, sanitaris...), o bé per les persones a qui van adreçades (joves, gent gran...).
Les organitzacions de persones consumidores es poden suspendre o donar definitivament de baixa del Registre si divulguen, per dol o negligència, informació errònia de la qual se'n derivin danys o perjudicis.
Els camps marcats amb * són obligatoris
Les dades de caràcter personal que ens faciliteu mitjançant aquest formulari passaran a formar part dels fitxers de l'Agència Catalana del Consum amb la finalitat de remetre-us informació, via correu postal o electrònic, relativa als actes, seminaris, publicacions i qualsevol altra activitat d'aquest tipus que organitzi l'Agència.
En qualsevol cas, podeu exercir els vostres drets d'accés, rectificació, cancel·lació i oposició mitjançant una comunicació escrita, en la qual heu d'adjuntar fotocòpia del DNI, que haureu d'adreçar a la seu de l'Agència Catalana del Consum (C. de Pamplona, 113, 08018 Barcelona).
Els camps marcats amb * són obligatoris
Especifiqueu els estudis del Cicle Formatiu, PTT o altres
Aquests alumnes han fet tallers de l'Escola de Consum de Catalunya durant aquest curs?
Cal triar un taller global, tres específics o un dels altres
Les dades de caràcter personal que ens faciliteu mitjançant aquest formulari passaran a formar part dels fitxers de l'Agència Catalana del Consum amb la finalitat de remetre-us informació, via correu postal o electrònic, relativa als actes, seminaris, publicacions i qualsevol altra activitat d'aquest tipus que organitzi l'Agència.
En qualsevol cas, podeu exercir els vostres drets d'accés, rectificació, cancel·lació i oposició mitjançant una comunicació escrita, en la qual heu d'adjuntar fotocòpia del DNI, que haureu d'adreçar a la seu de l'Agència Catalana del Consum (C. de Pamplona, 113, 08018 Barcelona).
De conformitat amb el que disposa el Reglament (UE) núm. 2016/679 del Parlament Europeu i del Consell, de
27 d'abril de 2016, relatiu a la protecció de les persones físiques pel que fa al tractament de dades personals i
a la lliure circulació d'aquestes dades (DOUE L 119/1, de 4.5.2016), i la Llei orgànica 3/2018, de 5 de
desembre, de protecció de dades personals i garantia dels drets digitals (BOE núm. 294, de 6.12.2018), el
responsable del tractament de les dades de caràcter personal és l'Agència Catalana del Consum amb la finalitat
de gestionar els expedients relacionats amb les tramitacions administratives en el seu àmbit competencial.
legitimació de la finalitat és l'exercici de poders públics.
Les persones interessades tenen dret a accedir a les
dades personals facilitades, rectificar-les, suprimir-les i a oposar-se al seu tractament en les condicions
previstes per la normativa vigent, mitjançant un escrit per correu postal a l'adreça C. de Pamplona, 113, 08018
Barcelona o un correu electrònic a l'Agència Catalana del Consum ( [EMAIL] ) signat electrònicament
amb DNI electrònic o certificat electrònic reconegut.
L' Escola del Consum de Catalunya ofereix una sèrie de tallers gratuïts d'educació del consum adaptats als diferents col·lectius als quals s'adreça.
D'entre aquesta oferta, el professorat escull la temàtica dels tallers, segons les seves preferències.
L'ECC organitza la seva oferta de tallers segons el nivell educatiu de l'alumnat:
Les infraccions es classifiquen en tres nivells: lleus, greus i molt greus.
Les sancions establertes són les següents:
Com a complement a aquestes sancions també es pot pactar la imposició de les sancions accessòries següents:
La Llei també preveu que, independentment d'aquestes sancions:
L'article 333-2 estableix que per determinar la quantia i l'extensió de la sanció dins dels mínims i màxims establerts s'han de tenir en compte les circumstàncies agreujants, atenuants i mixtes.
Són circumstàncies agreujants les següents.
Les circumstàncies agreujants o atenuants no s'han de tenir en compte si aquesta llei les ha incloses en el tipus infractor o si han estat tingudes en compte per qualificar la gravetat de la infracció.
Són responsables de les infraccions tipificades per aquesta llei, com a autors, les persones físiques o jurídiques que les cometin.
En infraccions comeses en la prestació de serveis, l'empresa o raó social obligada a prestar aquests serveis, legalment o per mitjà de contracte amb la persona consumidora, és la responsable de la infracció.
Si es pot provar la falta de diligència d'un intermediari o intermediària en la prestació del servei, se'l pot considerar responsable.
Si a la cadena de producció, elaboració o comercialització dels béns o serveis intervenen diferents subjectes, cada un d'ells és responsable de les infraccions que hagi comès.
Si una infracció és imputada a una persona jurídica, poden ser considerades també com a responsables les persones que integren els seus organismes rectors o de direcció.
A aquest efecte, seran considerades les persones que constin en els registres públics com tals, les que hagin fet ostentació pública d'aquesta condició o les que hagin actuat com si la tinguessin.
Els preceptes d'aquesta llei no són aplicables als expedients incoats abans de la seva entrada en vigor, llevat que aquests siguin més favorables per al presumpte infractor, ja que en aquest cas s'aplicaran retroactivament.
Aquesta llei només s'aplica a les infraccions comeses a partir de la seva entrada en vigor.
Amb independència de les sancions previstes per l'incompliment de la normativa de consum, l'òrgan sancionador ha d'imposar a l'infractor o infractora l'obligació de restituir immediatament la quantitat percebuda indegudament, en els casos d'aplicació de preus superiors als autoritzats, comunicats, pressupostats o anunciats.
En el procediment sancionador es pot dictar una resolució per exigir a l'infractor o infractora la reposició de la situació alterada per la infracció al seu estat original i, si escau, la indemnització per danys i perjudicis provats causats a la persona consumidora, que han de ser determinats per l'òrgan competent per imposar la sanció.
En el cas d'infraccions en matèria de publicitat, l'òrgan competent pot exigir a l'infractor o infractora que publiqui un comunicat de rectificació en les mateixes condicions o en condicions semblants a les condicions en què es va fer l'actuació sancionada.
Les resolucions sancionadores poden acordar com a sanció accessòria, per raons d'exemplaritat i en previsió de futures conductes infractores, la publicació de les sancions imposades.
Es canalitza principalment mitjançant la mediació i l'arbitratge de consum.
Els sistemes de resolució extrajudicial de conflictes tenen caràcter vinculant per a les parts que s'hi hagin sotmès voluntàriament.
Les administracions públiques de Catalunya, en l'àmbit de les competències respectives, han d'imposar a les seves empreses públiques sotmeses al dret privat l'obligació d'establir, en les condicions generals de contractació i en els contractes amb les persones consumidores, clàusules d'adhesió o de compromís a l'arbitratge de consum per a la resolució dels conflictes i les reclamacions derivats de la prestació dels serveis.
Els drets que atorga el Codi a les persones consumidores tenen el caràcter de dret bàsic, són objecte d'una protecció especial i són irrenunciables, de manera que és nul qualsevol pacte que els exclogui.
Les relacions de consum s'han de fonamentar en la bona fe i l'equilibri de posicions jurídiques entre l'empresari o l'empresària i les persones consumidores.
Això comporta que no es puguin dur a terme pràctiques comercials deslleials o abusives ni tampoc incloure clàusules abusives als contractes.